บาทเปิด 32.94 บาทต่อดอลลาร์ แข็งค่า
เงินบาทเปิดตลาด 32.94 บาทต่อดอลลาร์ แข็งค่า จับตาประชุมศบค.วันนี้-สถานการณ์การเมืองในประเทศ
20 ม.ค. 2565

เมื่อวันที่ 20 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.94 บาท/ดอลลาร์ ปรับตัวแข็งค่า จากปิดตลาดเมื่อเย็นวานนี้ที่ระดับ 33.06 บาท/ดอลลาร์ เนื่องจากมีเงินทุนต่างประเทศไหลเข้าจากผู้ส่งออกทองคำ หลังราคาทองในตลาดโลกปรับตัวเพิ่มขึ้นกว่า 30 ดอลลาร์/ออนซ์ ขณะที่ดอลลาร์ในตลาดโลกพักฐานชั่วคราวปัจจัยในประเทศที่ตลาดจับตามองวันนี้ ได้แก่ การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือศบค.ชุดใหญ่ ที่จะมีการเสนอให้นำมาตรการ Test&amp;Go กลับมาใช้อีกครั้งหลังปรับเงื่อนไขให้เหมาะสมแล้ว และความเคลื่อนไหวทางการเมือง กรณีของพรรคพลังประชารัฐที่อาจส่งผลกระทบต่อเสถียรภาพของรัฐบาล"บาทปรับตัวแข็งค่าจากเย็นวานนี้ หลังมี flow จากการส่งออกทองคำ" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.90 - 33.10 บาท/ดอลลาร์